Mohamed Daramy
Mohamed Daramy er en dansk fodboldspiller, der spiller for den franske klub Stade de Reims. Daramy er angrebsspiller og står noteret for 7 landskampe for Danmark (pr. 16. juni 2023).
Mohamed Daramy spillede ungdomsfodbold i Hvidovre, men skiftede til F.C. København, hvor han som 16-årig fik debut på klubbens førstehold i 2018. Med FCK vandt Daramy det danske mesterskab i 2019 og 2021, inden han i august samme år blev solgt til den hollandske storklub Ajax Amsterdam. I august 2022 blev han udlejet til FCK, med hvem han i 2023 vandt The Double (dvs. både mesterskabet og pokalturneringen). I august 2023 fortsatte han karrieren i Stade de Reims.
Mohamed Daramy har spillet 15 landskampe (2 mål) på diverse ungdomslandshold og fik den 1. september 2021 debut på A-landsholdet under Kasper Hjulmand i en VM-kvalifikationskamp mod Skotland.